**ชื่อเรื่อง** การพัฒนาระบบสารสนเทศการให้บริการลูกค้า บริษัท ทีโอที จำกัด

 (มหาชน) จังหวัดมหาสารคาม โดยการชำระเงินผ่าน PayPal และ

 แจ้งผลบนระบบปฏิบัติการแอนดรอยด์

**ผู้ศึกษา** เตโชธ์ เขตอนันต์ **ปริญญา** วท.บ. (เทคโนโลยีสารสนเทศ)

**อาจารย์ที่ปรึกษา**  วีระพน ภานุรักษ์

**มหาวิทยาลัยราชภัฏมหาสารคาม 2559**

**บทคัดย่อ**

 การศึกษาโครงงานครั้งนี้มีวัตถุประสงค์เพื่อ 1) พัฒนาระบบการพัฒนาระบบสารสนเทศการให้บริการลูกค้า บริษัท ทีโอที จำกัด (มหาชน) จังหวัดมหาสารคาม โดยการชำระเงินผ่าน PayPal และ แจ้งผลบนระบบปฏิบัติการแอนดรอยด์ 2) เพื่อประเมินคุณภาพของการพัฒนาระบบ 3) เพื่อศึกษาความพึงพอใจของผู้ใช้ระบบ การพัฒนาระบบ การพัฒนาระบบใช้กระบวนการ SDLC จำนวน 5 ขั้น ภาษาที่ใช้ในการพัฒนา คือ ภาษา JAVA ระบบฐานข้อมูลชนิด MySQL กลุ่มตัวอย่าง คือ นักศึกษาสาขาวิชาเทคโนโลยีสารสนเทศ คณะเทคโนโลยีสารสนเทศ มหาวิทยาลัยราชภัฏมหาสารคาม ชั้นปีที่ 4 จำนวน 1 ห้อง รวมทั้งหมด 38 คน ได้มาด้วยวิธีการสุ่มแบบกลุ่ม เครื่องมือที่ใช้ในการศึกษา ได้แก่ ระบบสารสนเทศการให้บริการลูกค้า บริษัท ทีโอที จำกัด (มหาชน) จังหวัดมหาสารคาม โดยการชำระเงินผ่าน PayPal และ แจ้งผลบนระบบปฏิบัติการแอนดรอยด์ แบบประเมินคุณภาพ และแบบสอบถามความพึงพอใจของผู้ใช้ระบบ สถิติที่ใช้ในการวิเคราะห์ข้อมูล คือ ค่าเฉลี่ย ($\overbar{x}$) และส่วนเบี่ยงเบนมาตรฐาน (S.D.)

 ผลการศึกษาพบว่า

1. การพัฒนาระบบสารสนเทศการให้บริการลูกค้า บริษัท ทีโอที จำกัด (มหาชน) จังหวัดมหาสารคาม โดยการชำระเงิน ผ่าน PayPal และ แจ้งผลบนระบบปฏิบัติการแอนดรอยด์ ที่พัฒนาขึ้นนั้นสามารถใช้งานได้ตามความต้องการของผู้ใช้ระบบ ประกอบด้วยส่วนที่เป็น Web Applicathion และส่วนที่เป็น Android Applicathion

2. ผลการประเมินคุณภาพ จากผู้เชี่ยวชาญจำนวน 3 คน มี ผลการประเมินอยู่ในระดับมากที่สุด ($\overbar{x}$ = **4.72, S.D. = 0.45)**

3. ผลการสอบถามความพึงพอใจในการใช้ระบบของกลุ่มตัวอย่าง มีความพึงพอใจโดยรวมทุกด้าน อยู่ในระดับมากที่สุด ($\overbar{x}$= **4.88, S.D. = 0.33)**